CELEX: 62008TN0259
Language: el
Date: 2008-07-02 00:00:00
Title: Υπόθεση T-259/08: Αγωγή αποζημιώσεως της 2ας Ιουλίου 2008 — Global Digital Disc κατά Επιτροπής

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/27
            
         Αγωγή αποζημιώσεως της 2ας Ιουλίου 2008 — Global Digital Disc κατά Επιτροπής
   (Υπόθεση T-259/08)
   (2008/C 272/53)
   Γλώσσα διαδικασίας: η γερμανική
   Διάδικοι
   
      Ενάγουσα: Global Digital Disc GmbH & Co. KG (Ottendorf-Okrilla, Γερμανία) (εκπρόσωπος: D. Ehle, δικηγόρος)
   
      Εναγομένη: Επιτροπή των Ευρωπαϊκών Κοινοτήτων
   Αιτήματα της ενάγουσας
   Η ενάγουσα ζητεί από το Πρωτοδικείο:
   
               —
            
            
               να καταδικάσει την εναγομένη να καταβάλει στην ενάγουσα αποζημίωση ύψους 8 025 495,25 ευρώ μαζί με τόκους 8 % από την 1η Ιανουαρίου 2008·
            
         
               —
            
            
               να αναγνωρίσει ότι η εναγομένη υποχρεούται να καταβάλει αποζημίωση στην ενάγουσα για τη ζημία που προέκυψε από την 1η Ιανουαρίου 2008 και εξακολουθεί να προκύπτει, καταβάλλοντας μαζί και τους τόκους·
            
         
               —
            
            
               να καταδικάσει την εναγομένη στα δικαστικά έξοδα.
            
         Ισχυρισμοί και κύρια επιχειρήματα
   Η ενάγουσα ζητεί αποκατάσταση της ζημίας, την οποία αυτή ισχυρίζεται ότι υπέστη λόγω του ότι η Επιτροπή δεν επέβαλε προσωρινούς και οριστικούς δασμούς αντιντάμπινγκ στις εισαγωγές οπτικών δίσκων με δυνατότητα εγγραφής (CD-R) καταγωγής Λαϊκής Δημοκρατίας της Κίνας, Χονγκ Κονγκ και Μαλαισίας, και λόγω του ότι περάτωσε τη διαδικασία αντιντάμπινγκ όσον αφορά τις εν λόγω εισαγωγές με απόφαση της 3ης Νοεμβρίου 2006 (1).
   Η ενάγουσα είναι επιχείρηση με έδρα στη Γερμανία, η οποία παράγει CD-Rs και DVD-Rs.
   Αιτιολογώντας την αγωγή της, η ενάγουσα ισχυρίζεται ότι η εναγομένη, με τη διοικητική και κανονιστική συμπεριφορά της κατά τη διάρκεια, έως την περάτωση και μετά την περάτωση της διαδικασίας αντιντάμπινγκ όσον αφορά τις εισαγωγές των CD-R καταγωγής Λαϊκής Δημοκρατίας της Κίνας, Χονγκ Κονγκ και Μαλαισίας, παρέβη πολλαπλώς κανόνες που ισχύουν στο δίκαιο αντιντάμπινγκ και έχουν επαρκώς χαρακτηρισθεί ως πρωτεύοντες, και οι οποίοι κατά την άποψή της θα της παρείχαν δικαιώματα. Αυτή ισχυρίζεται ακόμη ότι αυτές οι επαρκώς χαρακτηρισθείσες παραβιάσεις του δικαίου εκ μέρους της Επιτροπής οδήγησαν σε σημαντική ζημία της ενάγουσας. Τέλος, ισχυρίζεται ότι μεταξύ των χαρακτηρισθεισών παραβιάσεων του δικαίου και της ήδη επελθούσας ζημίας και αυτής που πρέπει ακόμη να αναμένεται, υφίσταται άμεση αιτιώδης συνάφεια.
   
      (1)  Απόφαση της Επιτροπής, της 3ης Νοεμβρίου 2006, για την περάτωση της διαδικασίας αντιντάμπινγκ όσον αφορά τις εισαγωγές οπτικών δίσκων με δυνατότητα εγγραφής (CD+/-R) καταγωγής Λαϊκής Δημοκρατίας της Κίνας, Χονγκ Κονγκ και Μαλαισίας (ΕΕ L 305, σ. 15).